
Korond község történeti helynevei

Kulcsszavak: helynévkutatás; Magyar Nemzeti Helynévtár Program; Korond; Udvarhelyszék
Az előadásom célja egy folyamatban lévő helynévkutatási munka bemutatása. A kutatást a Magyar Tudományos Akadémia által támogatott Magyar Nemzeti Helynévtár Program keretein belül végzem. Gyűjtőmunkám helyszínéül szülőfalumat, Korondot és a közigazgatásilag hozzá tartozó tanyatelepüléseket választottam. A gyűjtés és a feldolgozás során felhasználom a már hozzáférhető történeti forrásokat, falumonográfiákat, valamint az általam végzett élőnyelvi gyűjtésből származó adatokat. Az adatok a székely nyelvjárás, azon belül is az udvarhelyszéki nyelvjáráscsoport sajátosságait, ugyanakkor Korond mára már jobbára ismeretlen történetének részleteit is őrzik.



